**Fannie Pearl Oldfield** (født **Peden**; 1876, død 1962) var en amerikansk politiker som representerte Arkansas’ 2. kongressdistrikt i Representantenes hus for demokratene fra 1929 til 1931. Hun var den første kvinnen som representerte Arkansas i kongressen. I 1929 erstattet hun sin ektemann i kongressen etter hans død; Oldfield fullførte de tre siste månedene av hans periode og satt i en periode til før han valgte å ikke stille til gjenvalg.

Tidlig liv
----------

Oldfield ble født **Fannie Pearl Peden** i Cotton Plant i Arkansas til J.A. og Helen Hill Peden, som hadde fem barn sammen. Hun gikk på Arkansas College i Batesville.

Politisk karriere
-----------------

I 1901 giftet hun seg med William Allan Oldfield. Paret fikk ingen barn. William ble valg til Representantens hus først i 1908, og satt gjennom 10 perioder i løpet av sitt liv. Oldfield var svært involvert i politikk, spesielt mot slutten av livet, hvor han var aktiv og holdt taler og diskuterte saker i kongressen.

Han døde 19. november 1928, ikke lenge etter han vant et gjenvalg i valget samme år. Oldfield ble nominert til å erstatte ham uten opposisjon av demokratene, og republikanerne stilte ikke med en kandidat. Hun hadde kun én motstander som stilte uten partistøtte, og vant spesialvalget den 9. januar 1929. Hun ble tatt i ed den 11. samme måned og fullførte ektemannens periode i den 70. amerikanske kongress. Hun var den første kvinnen til å representere Arkansas i kongressen, og en av kun åtte kvinner som satt i Representantenes hus samtidig.

I tillegg til spesialvalget ble hun samme dag valgt til en full periode i den 71. amerikanske kongress, og ble sittende frem til 3. mars 1931 (hun stilte ikke til gjenvalg i 1930). Hun satt i tre komiteer: Coinage, Weights and Measures; Expenditures in the Executive Departments; og Public Buildings and Grounds. Noe av det første hun gjorde i kongressen var å støtte finansiering av alkoholforbud i januar 1929. Hun stemte for det meste sammen med partiet og fokuserte på lover som påvirket velgerne hennes i Arkansas. Hun holdt sin første tale i underhuset den 12. januar 1930 til støtte for nødhjelp til trengende i Arkansas under den store depresjonen. Hun sponset også lovforslag for finansieringe av konstruksjonen av broer over elvene Black og White i hennes kongressdistrikt.

Oldfield gikk kun ikledd sort da hun satt i kongressen. I 1930 døde den andre representanten fra Arkansas, som også ble erstattet av sin kone Effiegene Locke Wingo. Det var den første gangen to kvinner hadde representert samme delstat.

Selv om kvinnebevegelsen førte til krav om at kvinner skulle ha lettere tilgang til å delta i politikk—«Der er tusenvis av kvinner i USA som hadde gitt halvparten av alt de eide for å ta Pearl Peden Oldfields plass» skrev en avis—valgte Oldfield å ikke stille til gjenvalg etter sin periode da hun mente at menn burde ta seg av politikken. «Der er så mange andre ting en kvinne kan gjøre som menn ikke kan,» sa hun i et intervju. «Hvorfor ikke gjøre dem og la menn gjøre det de klarer?» Hun var også frustrert over spørsmålene mediene rettet mot henne «kun fordi jeg er en kvinne og ikke fordi meningen min betyr noe.» Hun sa ofte at dersom kvinner skulle delta i politikken skulle det være på grunn av deres meritter snarere enn kun fordi de var kvinner, og at de ikke skulle fokusere på «feminine» problemer dersom de satt i kongressen.

Senere liv
----------

Oldfields mor flyttet inn med henne i Washington, D.C. i 1914, og etter sin tid i kongressen valgte Oldfield å bli i Washington for å ta seg av moren. Etter moren døde i 1933 levde Oldfield videre som pensjoner i Washington, hvor hun var involvert i flere veldedige organisasjoner. Hun døde i Washington den 12. april 1962.

Referanser
----------

1. 1 2 3 4 5 6 7 8 9 10 11 12 13 14 15 16 17 18  «OLDFIELD, Pearl Peden». *United States House of Representatives* **(engelsk)**. Besøkt 17. mars 2024.
2. 1 2 3 4 5 6  «Congress Woman Will Be Happy When Term Ends». *The Kansas City Star* **(engelsk)**. 29. mai 1929. s. 7. Besøkt 17. mars 2024.
3. 1 2 3  «Her Duty Done, Mrs. Oldfeld Is Leaving Congress». *The Kansas City Times* **(engelsk)**. 9. september 1930. s. 22. Besøkt 17. mars 2024.
4. ↑  «Says Men Should Rule». *The Nashua Reporter* **(engelsk)**. 15. januar 1930. s. 2. Besøkt 17. mars 2024.
5. ↑  «Pleads For Help». *The News and Observer* **(engelsk)**. 13. januar 1931. s. 1. Besøkt 17. mars 2024.
6. 1 2 3  «Woman Legislator Believes Men Should Run Country». *Pittsburgh Post-Gazette* **(engelsk)**. 1. januar 1930. s. 4. Besøkt 17. mars 2024.
7. ↑  «MRS. OLDFIELD DECRIES FEMINIST IN POLITICS; Retiring Representative From Arkansas Opposed to Efforts to Serve Own Sex Separately.». *The New York Times* **(engelsk)**. 19. februar 1931. ISSN 0362-4331. Besøkt 17. mars 2024.

| Representantenes hus (USA) |
| --- |
| Forgjenger :**William Allan Oldfield** | **Medlem av Representantenes husfra Arkansas02 Arkansas’ 2. distrikt**9. januar 1929–4. mars 1931 | Etterfølger :**John E. Miller** |

| * v
* d
* r
Medlemmer av Representantenes hus fra Arkansas |
| --- |
| ArkansasAL At-large | 
* Yell
* Cross
* Yell
* Newton
* Johnson
* Hynes
* Breckinridge

 |  |
| Arkansas01 1. distrikt | 
* Greenwood
* Hindman
* Roots
* Hanks
* Hodges
* Gause
* Dunn
* Cate
* Featherstone
* Cate
* McCulloch
* Macon
* Caraway
* Driver
* Gathings
* Alexander
* Lincoln
* Berry
* Crawford

 |
| Arkansas02 2. distrikt | 
* Warren
* Rust
* Warren
* Rust
* Hinds
* Elliott
* A. Rogers
* O. Snyder
* Slemons
* Jones
* Breckinridge
* Little
* Brundidge
* W. Oldfield
* P. Oldfield
* Miller
* Mills
* Tucker
* Bethune
* T. Robinson
* Thornton
* V. Snyder
* Griffin
* Hill

 |
| Arkansas04 4. distrikt | 
* Gunter
* Peel
* J. Rogers
* W. Terry
* Reid
* Little
* W. B. Cravens
* O. Wingo
* E. Wingo
* W.B. Cravens
* W.F. Cravens
* Tackett
* Harris
* Pryor
* Thornton
* Anthony
* Dickey
* Ross
* Cotton
* Westerman

 |
| Arkansas05 5. distrikt | 
* Peel
* Dinsmore
* Reid
* Jacoway
* Ragon
* D. Terry
* Hays
* Alford

 |
| Arkansas06 6. distrikt | 
* Neill
* Brundidge
* J. Robinson
* S. Taylor
* C. Taylor
* Sawyer
* Reed
* Glover
* McClellan
* W. Norrell
* C. Norrell

 |
| Arkansas07 7. distrikt | 
* Wallace
* Goodwin
* Parks
* Kitchens
* Harris

 |